SBC

Το Social Business Channel (Κοινωνικό Επιχειρηματικό Κανάλι ή αλλιώς SBC) ήταν τηλεοπτικό κανάλι (αρχικά συνδρομητικό, μετέπειτα ελεύθερο, έως το τέλος της λειτουργίας του διαδικτυακό) με έδρα το Νέο Ηράκλειο. Ξεκίνησε τον Δεκέμβριο του 2005 μεταδίδοντας πλήθος εκπομπών για το χρηματιστήριο, την οικονομία και την κίνηση στην Ελληνική και τη διεθνή αγορά. Με την έλευση του Naftemporiki TV, σταμάτησε να υφίσταται ως κανάλι συνεχίζοντας ωστόσο να λειτουργεί ως ιστοσελίδα.

Πιστοποίηση και διακρίσεις
Το SBC είχε πιστοποιηθεί σύμφωνα με το διεθνές πρότυπο της ISO 9001:2000 από τον διεθνή φορέα Βureau Veritas ενώ είχε διακριθεί από τον Σπύρο Καπράλο κατά τη διάρκεια της πρώτης συνεδρίασης του Χρηματιστηρίου Αθηνών το 2007. Επίσης, είχε πραγματοποιήσει συνεντεύξεις, που απασχόλησαν τα ΜΜΕ, όπως του Γεωργίου Προβόπουλου, του επικεφαλής της Ασπίς Πρόνοια Παύλου Ψωμιάδη, του Γιώργου Παπακωνσταντίνου, του Χριστόδουλου Πρωτοπαπά, του Δόκτωρ Νώντα Καποσίτα κτλ.Πρώτο Θέμα - Μέρισμα με «βέτο Αλογοσκούφη» στις τράπεζες που θα εκδώσουν προνομιούχες - 19/11/2008Πρώτο Θέμα - Ασπίς Πρόνοια: Εκτός ταμπλό η μετοχή, προς αύξηση κεφαλαίου μετά το οικονομικό άνοιγμα - 30/07/2008

Συνεργασίες
Συνεργαζόταν με τα εγκυρότερα παγκόσμια οικονομικά τηλεοπτικά δίκτυα, το Bloomberg και το Russia Today, ενώ προβαλλόταν σε όλες τις οθόνες του Χρηματιστηρίου Αθηνών.

Εμβέλεια
Επίγεια ψηφιακά και αναλογικά
Το SBC εξέπεμψε στα πρώτα χρόνια της λειτουργίας του και επίγεια αναλογικά ως περιφερειακός σταθμός στην Αττική, παίρνοντας πολλές φορές προσωρινή και όχι νόμιμη άδεια, συνάπτοντας από το 2005 μέχρι το 2018 διάφορες συνεργασίες με νόμιμα ενημερωτικά περιφερειακά κανάλια της Αττικής, σε σκοπό να βγάλει πρόγραμμα μέσα από επίγεια συχνότητα, δια της πλαγίας οδού, όπως με τα Local TV (νυν Keedoo), Channel 9 (νυν One Channel), Κανάλι 10 (αργότερα Sunny Channel νυν Alert TV) και τα αλήστου μνήμης RTP Κέντρο Κορίνθου και Θεσσαλονίκη, τα οποία κανάλια διέθεταν ορισμένο χρόνο μετάδοσης του προγράμματος τους, στο SBC.

Το Sunny Channel μάλιστα, παραβίαζε την ραδιοτηλεοπτική νομοθεσία και διαπράττοντας εμπορική διαχείριση και εκμετάλλευση του καναλιού από την εταιρεία του SBC που επίσης απαγορεύεται, ενώ στα RTP Κέντρο και TV Θεσσαλονίκη, νομικά απαγορευόταν ρητά να το μεταδώσουν, επειδή παραβίασαν πολλές φορές την ραδιοτηλεοπτική νομοθεσία, έχοντας μάλιστα σε μεγάλο βαθμό απουσία αυτόνομου προγράμματος.

Αξιοσημείωτα περιστατικά επίγειας εμβέλειας του SBC
Στα πρώτα χρόνια λειτουργίας του, ως Satellite Business Channel, είχε θεωρηθεί ότι είναι συνέχεια του άλλοτε πανελλαδικού Tempo TV, επειδή βγήκε ξαφνικά από την μέχρι τότε αναλογική συχνότητα του από τον Υμηττό (22 UHF), δυο χρόνια μετά το οριστικό κλείσιμο του, το 2003 (κάτι τέτοιο όμως δεν ισχύει, διότι τα δύο κανάλια, ήταν διαφορετικές εταιρείες).
Στο δεύτερο ξεκίνημα εξέπεμπε από δύο κέντρα εκπομπής της Αττικής, την Πάρνηθα (49 UHF) και τον Υμηττό (35 UHF) από όπου μεταδιδόταν το Local TV και παράλληλα από την παλιά συχνότητα του Tempo (22 UHF) που παραχωρήθηκε στην ΕΡΤ για να εκπέμψει το κανάλι της Βουλής και από την Αίγινα (50 UHF).
Στις 15 Ιουνίου 2010, το SBC εκπέμπει διαδικτυακά έπειτα από απόφαση της ΕΕΤΤ να διακόψει την τηλεοπτική του μετάδοση από τον Υμηττό. Η διακοπή του σταθμού έφερε θύελλα αντιδράσεων από τηλεθεατές και επενδυτές, οδηγώντας μάλιστα στην ανεργία 80 εργαζομένους.newsit.gr - Η ΕΕΤΤ έκλεισε το μοναδικό οικονομικό κανάλι της ΕλλάδαςΤο Βήμα-«Έπεσε» το σήμα του SBC TV - Τρίτη 15 Ιουνίου 2010Πρώτο Θέμα - Αποξήλωση παράνομης κεραίας στον Υμηττό - 15/06/2010thebest.gr - Έκλεισε το μοναδικό οικονομικό κανάλι της Ελλάδας
Μετά την επικείμενη διακοπή του SBC από το Local TV ο δεύτερος σταθμός άλλαξε ιδιοκτησία και στις 12 Ιουλίου της ίδιας χρονιάς επανήλθε στην προγενέστερη κατάσταση σε όνομα και συχνότητες, αναμεταδίδοντας τα προγράμματα του Nickelodeon. Στις 31 Ιουλίου πρώην στελέχη του σταθμού προχώρησαν σε συζητήσεις με το Channel 9 προκειμένου το SBC να εκπέμψει προσωρινά μέσω αυτού καλύπτοντας το 30% ενώ στις 3 Σεπτεμβρίου το Local TV μετατράπηκε στο ελληνικό franchise του Nickelodeon μέχρι την πρωτοχρονιά του 2026 που μετατράπηκε στο Keedoo. Εν τέλει, το Channel 9 αποφάσισε να στήσει πρόγραμμα με οικονομικές εκπομπές, τελούμενες από τα αναφερόμενα στελέχη και με επικεφαλής τον Παναγιώτη Μπουσμπουρέλη, ο οποίος είχε επίσης αποχωρήσει από τον σταθμό.
Στις 14 Ιανουαρίου 2013, το νεοϊδρυθέν Sunny Channel υπέγραψε σύμβαση με την SBC Α.Ε.  προκειμένου να αναλάβει την εμπορική διαχείριση και εκμετάλλευση του κάτι απαγορευτικό νομικά, ενώ το ίδιο το Sunny Channel, απέλυσε όλο του το προσωπικό, ξεπερνώντας κάθε όριο, με το ΕΣΡ να ζητάει διευκρινήσεις. Ωστόσο, στις 2 Φεβρουαρίου της ίδιας χρονιάς, το SBC ξεκίνησε να εκπέμπει εκ νέου από τη συχνότητα του συγκεκριμένου καναλιού, αντικαθιστώντας το παράτυπα και όχι νόμιμα.
Από το Μάρτιο του 2013 μέχρι τον Ιούλιο του 2014 αναμεταδίδεται μέρος του προγράμματος του SBC στην Θεσσαλονίκη και την Κεντρική Μακεδονία από το τοπικό κανάλι TV Θεσσαλονίκη το οποίο έχει διακόψει την λειτουργία του.
Την 1η Αυγούστου 2014, το SBC εκπέμπει βάσει νόμου ψηφιακά μέσω της Digea από 13 κέντρα εκπομπής σε Αττική και Εύβοια, και η οποία έναν χρόνο μετά, διέκοψε οριστικά την μετάδοση του SBC με αποτέλεσμα να επανέλθει αναγκαστικά το Sunny Channel (με υποβαθμισμένο πρόγραμμα προβάλλοντας τηλεμάρκετινγκ και αρχειακό υλικό), το οποίο την άνοιξη του 2016 μετονομάστηκε στο σημερινό Alert TV, ανήκοντας στα συμφέροντα του Κυριάκου Βελόπουλου με διευθυντή τον Στέφανο Χίο.
Στις 8 Μαρτίου 2018 το ΕΣΡ δεν αναγνώρισε το δικαίωμα λειτουργίας του SBC δίνοντας εντολή στην Digea να διακόψει την επίγεια μετάδοση του, κάτι που έγινε το βράδυ της 20ής Ιουνίου.Οριστικά λουκέτο στο κανάλι SBC 15/6/2018 Ωστόσο ο σταθμός μεταδιδόταν διαδικτυακά αλλά και δορυφορικά μέσω της COSMOTE TV (θέση 654) όπου ήταν διαθέσιμο από τις 14 Δεκεμβρίου 2012 έως τις 25 Νοεμβρίου 2018 ενώ νωρίτερα από τις 8 Οκτωβρίου 2018 έως τα τέλη του 2022, το SBC αναμεταδιδόταν επίγεια από την συχνότητα του Attica TV σαν ένθετο το οποίο κανάλι επανήλθε στην πλατφόρμα από τις 13 Ιανουαρίου 2023 εκπέμποντας μια θέση πιο πάνω (653).

Ιδιοκτησία
Το 1991 συστάθηκε η V.C.A. (Video and Computer Applications) Τηλεοπτικές και Κινηματογραφικές Επιχειρήσεις Α.Ε. όντας η συνέχεια της Ηλεκτρονικές Εφαρμογές Ε.Π.Ε. η οποία V.C.A. ήταν για 16 χρόνια (έως το 2003) εταιρεία υπηρεσιών post-production (τεχνική επεξεργασία, μοντάζ και λήψεις) και παραγωγός σε εκπομπές και σειρές του Mega Channel, του ΑΝΤ1, του πρώτου ΣΚΑΪ, του Star Channel και της ΕΡΤ (ΕΤ1 και ΕΤ2).VCA Production - Umatic TV

Ένας εκ των ιδρυτών της VCA είναι ο Ηλίας Κοπανίτσας, ο οποίος μετέπειτα συμμετείχε ως μέτοχος και διευθυντής στο Tempo TV από το ξεκίνημα των οικονομικών προβλημάτων μέχρι το κλείσιμό του, όπου στη θέση του εκπέμπει για μία εβδομάδα πειρατικό κανάλι με το όνομα Neo ενώ η VCA πριν τη λειτουργία του SBC κατέθεσε αίτηση για ελεύθερη περιφερειακή αλλά και για δορυφορική άδεια.

Το 2008, η VCA μετονομάστηκε σε SBC TV Τηλεοπτικές Επιχειρήσεις Α.Ε. και μεταφέρθηκε στις τωρινές της εγκαταστάσεις στο Νέο Ηράκλειο που από τον Δεκέμβριο του 2022 έχουν ξηλωθεί παραμένοντας στην ίδια διεύθυνση και εν ενεργεία πλέον ως ιστοσελίδα. Ο Κοπανίτσας όμως δώρισε τον εξοπλισμό του σταθμού στο Ελληνικό Μουσείο Τηλεοπτικής Ιστορίας στην Χαλκίδα που διαθέτει και μέρος του εξοπλισμού του Tempo TV.

Παραπομπές

Επίσημη ιστοσελίδα

Κατηγορία:Πρώην ελληνικοί τηλεοπτικοί σταθμοί